Howard Webb
Howard Webb nekadašnji je engleski nogometni sudija rođen 14. jula 1971. u Rotherhamu. Sudio je finale Lige prvaka 2009/10. između Intera i Bayerna te finale Svjetskog prvenstva u Južnoafričkoj Republici. U januaru 2011. imenovan je najboljim sudijom po IFFHS-u. To priznanje ponovo je dobio u januaru 2014. iako nije sudio neke od glavnih utakmica FIFA-inog i UEFA-inog prvenstva. Mnogi ga smatraju jednim od najboljih sudija na svijetu. Dana 6. augusta 2014, nakon 25 godina karijere, najavio je odlazak u penziju.